Суултуурт хийсэн хог хаашаа хүрдэг вэ?

Өглөө гэрээсээ гарахын өмнө угаалтуурт гараа угааж, суултуурын товчлуур дарахад хэрэглэсэн ус хэдхэн секундын дотор нүднээс далд орно. Тэр бохир ус хаашаа явж, хэрхэн цэвэршдэг талаар бид тэр бүр боддоггүй. Харин усны шугамд хоолны үлдэгдэл, үс, нойтон салфетка, ариун цэврийн хэрэглэл, тос, өөх зэрэг зүйлс орсноор асуудал зөвхөн айл өрхийн бохирын шугамаар дуусахгүй.